Orkubúið - alltaf nýjustu upplýsingar strax ! Í óveðrinu undanfarna daga hafa margir nýtt sér þann möguleika að fylgjast með mikilvægum tilkynningum og stöðufærslum frá Orkubúinu í gegnum smáforrit ( app ) frá OV sem notendur geta hlaðið niður , en forritið hefur verið aðgengilegt viðskiptavinum undanfarin 3 ár . Orkubúið hvetur viðskiptavini og aðra hagsmunaðila til að nýta sér smáforritið til að fylgjast með stöðu dreifikerfisins , sérstaklega þegar búast má við truflunum vegna veðurs . Notendur geta svo alltaf skoðað tilkynningar í tímaröð . Notandi getur valið að virkja sjálfvirkar áminningar sem birtast í tilkynningaslá snjalltækisins þegar ný tilkynning berst frá Orkubúinu . Forritið virkar vel hvort sem snjalltækið er á þráðlausu neti eða GSM . Viðmót forritsins á snjalltæki má sjá á meðfylgjandi mynd .